CELEX: 32006D0256
Language: lv
Date: 2006-03-27 00:00:00
Title: 2006/256/EK: Komisijas Lēmums ( 2006. gada 27. marts ), ar ko otro reizi groza Lēmumu 2005/758/EK par to Horvātijas daļu paplašināšanu, uz kurām attiecina dažus aizsardzības pasākumiem saistībā ar aizdomām par ļoti patogēnu putnu gripu  (izziņots ar dokumenta numuru K(2006) 891)   (Dokuments attiecas uz EEZ)

30.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 92/15
            
         
      KOMISIJAS LĒMUMS
   
   (2006. gada 27. marts),
   ar ko otro reizi groza Lēmumu 2005/758/EK par to Horvātijas daļu paplašināšanu, uz kurām attiecina dažus aizsardzības pasākumiem saistībā ar aizdomām par ļoti patogēnu putnu gripu
   (izziņots ar dokumenta numuru K(2006) 891)
   (Dokuments attiecas uz EEZ)
   (2006/256/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
   tā kā:
   
               (1)
            
            
               Komisijas 2005. gada 27. oktobra Lēmumu 2005/758/EK par dažiem aizsardzības pasākumiem saistībā ar aizdomām par ļoti patogēnu putnu gripu Horvātijā un par Lēmuma 2005/749/EK atcelšanu (3) pieņēma pēc tam, kad minētā trešā valsts Komisijai paziņoja par aizdomām sakarā ar ļoti patogēnas putnu gripas A tipa vīrusa H5 apakštipa konstatēšanu savvaļas putnu vidū tās teritorijā.
            
         
               (2)
            
            
               Horvātija ir ziņojusi arī par citiem savvaļas putnu saslimšanas gadījumiem ārpus teritorijas, kura pašreiz reģionalizēta ar minēto lēmumu, kas apstiprina nepieciešamību pārtraukt konkrētus ievedumus no Horvātijas, lai ietvertu arī to minētās trešās valsts teritorijas daļu, kuru nesen skārusi slimība.
            
         
               (3)
            
            
               Tādēļ attiecīgi jāgroza Lēmums 2005/758/EK.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/758/EK pielikumu aizstāj ar šā lēmuma pielikumu.
   2. pants
   Dalībvalstis nekavējoties veic vajadzīgos pasākumus, lai izpildītu šo lēmumu, un šos pasākumus publicē. Dalībvalstis par to nekavējoties informē Komisiju.
   3. pants
   Šis lēmums ir adresēts dalībvalstīm.
   
      Briselē, 2006. gada 27. martā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 24.9.1991., 56. lpp. Direktīvā jaunākie grozījumi izdarīti ar 2003. gada Pievienošanās aktu.
   
      (2)  OV L 24, 30.1.1998., 9. lpp.. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 882/2004 (OV L 165, 30.4.2004., 1. lpp.); labotais variants OV L 191, 28.5.2004., 1. lpp.).
   
      (3)  OV L 285, 28.10.2005., 50. lpp. Lēmumā grozījumi izdarīti ar Lēmumu 2006/11/EK (OV L 7, 12.1.2006., 29. lpp.).
   
      PIELIKUMS
      
         
            “PIELIKUMS
            Horvātijas teritorijas daļa, kas minēta 1. panta 1. punktā
            
                        Valsts ISO kods
                     
                     
                        Valsts nosaukums
                     
                     
                        Teritorijas daļa
                     
                  
                        HR
                     
                     
                        Horvātija
                     
                     
                        Šādi Horvātijas apgabali
                        
                                    —
                                 
                                 
                                    
                                       Viroviticko-Podravsk
                                    
                                 
                              
                                    —
                                 
                                 
                                    
                                       Osjecko-Baranjska
                                    
                                 
                              
                                    —
                                 
                                 
                                    
                                       Splitsko-Dalmatinska”